Krajobrazna i biološka raznolikost kao paradigma razvoja posebnih oblika turizma u regionalnom parku Moslavačka gora
Authors: Vrsaljko Anđelko , Santrić Mateja , Bunja Đani 
Published: February 2020

Moslavačka gora je 2011 godine proglašena drugim regionalnim parkom u Hrvatskoj, budući ima regionalno značenje za očuvanje krajobrazne, biološke geološke raznolikosti. U radu je dat kratak pregled krajobraznih posebnosti (voda, tala, reljefa, geomerfologije) i biološke raznolikosti (flora i fauna). Te posebnosti je potrebno valorizirati u turističkom pogledu, posebice ispitati mogućnosti implementacije posebnih oblika turizma u zaštićenim područjima kao što su: Willife tourism, Ecotourism, Adventure tourism, Nature based tourism u samom području parka, odnosno Agritourism and Ecoaritourism u i oko parka. Glavni cilj ovog istraživanja je testiranje posjetitelja regionalnog parka „Moslavačka gora“ o krajobraznoj, geološkoj i biološkoj raznolikosti, u kojoj mjeri i na koji način ta raznolikost pridonosi njihovu posjetu, te koliko bi svojom raznolikošću mogla pridonijeti razvoju posebnih oblika turizma na „Moslavačkoj gori“. Upravo iznimno bogata krajobrazna, biološka i geološka raznolikost s pojedinačnim biološkim, krajobraznim (geološkim i geomorfološkim) atrakcijama privlači posjetitelje/ljubitelje prirode i na taj način pridonosi razvoju turizma Moslavačke gore. Istraživanje je provedeno preko on-line obrasca koji je osmišljen na način da ispita mogućnost razvoja posebnih oblika turizma na Moslavačkoj gori, pri čemu su odgovarale osobe koje su već posjetile regionalni park. Sudjelovala su 306 ispitanika, od toga 192 žene i 114 muškarca. Anketni upitnik se sastoji od 25 pitanja putem kojih se testiralo mišljenje ispitanika o krajobraznoj i biološkoj raznolikosti parka. Dobiveni podaci na postavljena pitanja su potvrdili da je većina posjetitelja svjesna koliku biološku, krajobraznu i geološku baštinu ima Moslavina ( 90% ispitanika), no kada je riječ o posebnostima pojedine baštine onda o tome vrlo malo ili ništa ne znaju. To nije začudilo jer smo temeljem odgovora na koji način su nešto saznali o Moslavačkoj gori dobili sljedeće odgovore: Internet (oko 60%), prijatelji i poznanici (oko 40%), vodiči (oko 30%), a tek onda putem promotivnih materijala i turističkih agencija. Ispitanici/posjetitelji naprosto žude za edukacijskim programima o krajobraznoj, biološkoj i geološkoj raznolikosti Moslavine kakvih nema u parku. Većina posjetitelja zna koliko je bogata i važna biološka, krajobrazna i geološka raznolikost, dok tek oko 50% posjetitelja zna da može posjetiti značajne lokalitete. S obzirom na to da je najmanji postotak posjetitelja upoznat s biološkom raznolikosti, većina njih želi proći edukacijske programe o flori i fauni Moslavačke gore. Nadalje, više od 50% posjetitelja smatra da interakcija s prirodom na Moslavačkoj gori nije dobra (negativno za Ecotourism). Glede biološke raznolikosti 64,7% ispitanika smatra da se na osnovu toga može razvijati Ecotourism, a 35,3% Wildlife tourism, dok glede krajobrazne raznolikosti smatraju da se može razvijati Adventure tourism (61,8%) i Nature Based tourism (38,2%). Istraživanja su pokazala da se pozornost treba prvenstveno usmjeriti na razvoj edukacijskih programa o krajobraznoj i biološkoj raznolikosti parka, odnosno posebnih oblika turizma koji se mogu odvijati u parku.